Sztart ju w nôblëższi czwiôrtk w Kaszëbsczim Ceńtrum Kùlturë. Latos òbzérnicë ùzdrzą do gromadë òsmë produkcjów, wikszi dzél z nich to òbrazë nowé, wëprodukòwóné òb czas ùszłëch dwùch lat. To mdze m. jin. Mòcôrz- film òDanielu Czôpiewsczim, Pan Werner – dokùmeńt ò żëjącym jesz kòscérzakù jaczi przeszedł Marsz Smiercë. Żywioły – film ò lëdzach z pasją i mòcë twòrzeniô i relacje z planu filmù Kamerdyner. Na pòkôzk pierszich filmów rôczi òrganizatór Eùgeniusz Prëczkòwsczi. Pierszi seans Kaszëbsczégò Filmòwégò Festiwalu mdze 29 czerwińca ò 6 wieczór w Kaszëbsczim Ceńtrum Kùlturë. Drëgô projechcjô 6 lëpińca w Restaùracje Mùlk w Miszewkù. Wstãp na wszëtczé pòkôzczi je wòlny.